1. ΝΟΜΟΘΕΤ. ΔΙΑΤΑΓΜΑ υπ’ αριθ. 1375 της 29 Μαρτ./4 Απρ. 1973 (ΦΕΚ Α΄ 79) Περί συστάσεως και λειτουργίας Κοινωνικής Υπηρεσίας εις τας Φυλακάς και τα Σωφρονιστικά και Αναμορφωτικά Καταστήματα Ανηλίκων. ΚΕΦΑΛΑΙΟΝ Ι Ίδρυσις - Αρμοδιότης-Λειτουργία Ίδρυσις Άρθρ.1.-Εις τας φυλακάς και τα Σωφρονιστικά και Αναμορφωτικά Καταστήματα Ανηλίκων, ιδρύεται Κοινωνική Υπηρεσία, συγκροτουμένη εκ πτυχιούχων Κοινωνικών Λειτουργών. Σκοποί Άρθρ.2.-Σκοποί της Κοινωνικής Υπηρεσίας είναι: α)Η υποβοήθησις του έργου της εξατομικεύσεως της σωφρονιστικής ή αναμορφωτικής μεταχειρίσεως των κρατουμένων. β)Η προετοιμασία της κοινωνικής και επαγγελματικής αποκαταστάσεως αυτών. γ)Η συμπαράστασις και προστατευτική επίβλεψις των υφ’ όρον απολυομένων εκ των Φυλακών και των Σωφρονιστικών Καταστημάτων, ως και των επ’ αδεία εξερχομένων εκ των Αναμορφωτικών Καταστημάτων Ανηλίκων. δ)Η τήρησις στατιστικής περί της επιτευχθείσης αποκαταστάσεως των εκ των Φυλακών, Σωφρονιστικών και Αναμορφωτικών Καταστημάτων απολυομένων και περί του ύψους της υποτροπής. Κανόνες λειτουργίας Άρθρ.3.-1.Η εις εκάστην φυλακήν ή Κατάστημα Κοινωνική Υπηρεσία εγκαθίσταται εις ιδιαίτερον χώρον του Καταστήματος και τελεί υπό τον Διευθυντήν αυτής. 2.Οι Κοινωνικοί Λειτουργοί έρχονται εις απ’ ευθείας επικοινωνίαν μετά των κρατουμένων ατομικώς ή καθ’ ομάδας, είτε εν τω γραφείω αυτών είτε εις τους χώρους ένθα οι κρατούμενοι ενδιαιτώνται. 3.Η Κοινωνική Υπηρεσία εφαρμόζει τας μεθόδους της κατά περίπτωσιν και της καθ’ ομάδα κοινωνικής εργασίας. 4.Η Κοινωνική εργασία περιλαμβάνει εσωτερικήν και εξωτερικήν υπηρεσίαν. Η εσωτερική υπηρεσία συνίσταται α)εις συνεντεύξεις με έκαστον κρατούμενον κατ’ ίδίαν και β)εις εργασίαν με ομάδας κρατουμένων. Η εξωτερική υπηρεσία συνίσταται α)εις επικοινωνίαν μετά των οικογενειών των κρατουμένων, των εργοδοτών, ετέρων υπηρεσιών, οργανώσεων ή ατόμων, σχέσιν εχόντων με την αποκατάστασιν αυτών εν τη ελευθέρα κοινωνία και β)εις συμπαράστασιν και ποοστατευτικήν επίβλεψιν των υφ’ όρον απολυθέντων κρατουμένων ή επ’ αδεία εξελθόντων των αναμορφωτικών καταστημάτων ανηλίκων. 5.Δια την εκτέλεσιν της εξωτερικής υπηρεσίας οι Κοινωνικοί Λειτουργοί δύνανται να μετακινούνται εκτός έδρας μέχρι 10 ημερών κατά μήνα. Εις εξαιρετικάς περιπτώσεις, δύναται να επιτραπή δι’ ητιολογημένης αποφάσεως του Υπουργού Δικαιοσύνης υπέρβασις του ορίου τούτου μέχρι 5 εισέτι ημερών. Σύνταξις εκθέσεων Κοινωνικών Λειτουργών και απόρρητον αυτών Άρθρ.4.-1.Οι Κοινωνικοί Λειτουργοί τηρούν ατομικούς φακέλλους κρατουμένων και ανηλίκων και συντάσσουν εκθέσεις περί εκάστου τούτων και περί της εξελίξεως των εντός του καταστήματος ως και εκτός αυτού κατά τον χρόνον της δοκιμασίας των, μετά την υφ’ όρον απόλυσίν των ή την επί δοκιμαστική αδεία έξοδον των ανηλίκων. 2.Αι κατά την προηγουμένην παράγραφον εκθέσεις και τα λοιπά στοιχεία, είναι απόρρητα και δεν δύνανται να αποτελέσουν στοιχεία δικογραφίας, ουδέ να λάβουν οιανδήποτε δημοσιότητα. Κατ’ εξαίρεσιν, δύνανται να λάβουν γνώσιν των στοιχείων τούτων και των εκθέσεων των Κοινωνικών Λειτουργών, ο διευθυντής, ο ιατρός, ο ψυχολόγος και ο ψυχίατρος της φυλακής ή του καταστήματος, ανώτερος ή ανώτατος υπάλληλος του Υπουργείου Δικαιοσύνης οριζόμενος παρά του Υπουργού Δικαιοσύνης ή ο εισαγγελεύς. (Μετά την σελ. 690) Σελ. 691 6.Ι.θ.19 Σωφρονιστικός Κώδικας 3.Ο διευθυντής του καταστήματος κατά την κατά το άρθρ. 105 του Π.Κ. υποβολήν προτάσεώς του, υποχρεούται όπως επισυνάπτη και περιληπτικόν σημείωμα του Κοινωνικού Λειτουργού περί των αναγκαίων δια την κρίσιν της υφ’ όρον απολύσεως στοιχείων, εκ του παρά τη Κοινωνική Υπηρεσία τηρουμένου ατομικού φακέλλου του κρατουμένου. ΚΕΦΑΛΑΙΟΝ ΙΙ Κατάστασις των Κοινωνικών Λειτουργών Προσόντα-Διορισμός Άρθρ.5.-1.Ως Κοινωνικός Λειτουργός διορίζεται κατόπιν διαγωνισμού επί 9ω εισαγωγικώ βαθμώ ο κεκτημένος πτυχίον ανεγνωρισμένης ημεδαπής ή αλλοδαπής Σχολής Κοινωνικών Λειτουργών και άδειαν ασκήσεως επαγγέλματος. 2.Δια τον δεύτερον εισαγωγικόν βαθμόν (8ον) απαιτείται, επί πλέον των υπό της παρ. 1 οριζομένων προσόντων και διετής τουλάχιστον προϋπηρεσία υφ’ οιανδήποτε σχέσιν παρά τω δημοσίω ή νομικώ προσώπω δημοσίου δικαίου ή πτυχίον Πανεπιστημίου. 3.Του διαγωνισμού προηγείται προσωπική συνέντευξις των υποψηφίων μετά τριμελούς Επιτροπής εις ην μετέχει απαιραιτήτως είς ψυχίατρος ή ψυχολόγος, κατά προτίμησιν της Σωφρονιστικής υπηρεσίας, ή και αμφότεροι και είς ή δύο διευθυνταί της Γενικής Διευθύνσεως Σωφρονιστικής Διοικήσεως του Υπουργείου Δικαιοσύνης, προς εξέτασιν της καταλληλότητος της προσωπικότητος αυτών ειδικώς δια το έργον του Κοινωνικού Λειτουργού εις φυλακάς ή καταστήματα ανηλίκων, της Επιτροπής αποφαινομένης δι’ ητιολογημένης αποφάσεως. Οι κρινόμενοι ως ακατάλληλοι αποκλείονται του διαγωνισμού. Η Επιτροπή συγκροτείται δι’ αποφάσεως του Υπουργού Δικαιοσύνης, καθοριζούσης και τα εν γένει καθήκοντα αυτής, δημοσιευομένης δια της Εφημερίδος της Κυβερνήσεως. 4.Ο διαγωνισμός διενεργείται υπό του Α.Σ.Δ.Υ. κατά τας κειμένας διατάξεις. Εξεταστέα μαθήματα εις τον διαγωνισμόν είναι η Έκθεσις Ιδεών και στοιχεία Ποιν. Δικαίου, Εγκληματολογίας, Οικογενειακού Δικαίου και Ψυχολογίας. Σελ. 692 Οργανικαί θέσεις Κοινωνικών Λειτουργών Άρθρ.6.-1.Δια την πλήρωσιν των θέσεων των δια του παρόντος ιδρυομένων εις τας φύλακας και τα σωφρονιστικά και αναμορφωτικά καταστήματα ανηλίκων, Κοινωνικών Υπηρεσιών αυξάνονται κατά 50 αι υφιστάμεναι οργανικαί θέσεις Κοινωνικών Λειτουργών, αίτινες κατανέμονται συνολικώς κατά βαθμούς ως ακολούθως: επί 2ω βαθμώ θέσις 1 επί 3ω βαθμώ θέσεις 2 επί 4ω και 5ω βαθμώ θέσεις 6 επί 6ω έως 9ω βαθμώ θέσεις 50. 2.Ορίζεται δεύτερος εισαγωγικός βαθμός ο 8ος. 3.Εις τους 3ον και 2ον βαθμούς δύνανται να προαχθούν μόνον οι κεκτημένοι πτυχίον Ανωτάτης Σχολής ημεδαπής ή αλλοδαπής, νομικών, κοινωνικών, φιλοσοφικών, ψυχολογικών, παιδαγωγικών ή ιατρικών επιστημών. 4.Η κατά φυλακάς και καταστήματα ανηλίκων κατανομή των οργανικών θέσεων καθορίζεται δι’ αποφάσεων του Υπουργού Δικαιοσύνης δημοσιευομένων δια της Εφημερίδος της Κυβερνήσεως. Εξεδόθη η υπ’ αριθ. 3505 της 7/28 Ιαν. 1974 (ΦΕΚ Β΄ 89) απόφ. Υπ. παρά τω Πρωθυπ. και Δικαιοσύνης «περί κατανομής 50 οργανικών θέσεων του Κλάδου Κοινωνικών Λειτουργών Α΄ Κατηγορίας Σωφρονιστικών και Αναμορφωτικών Καταστημάτων». Επιθεώρησις Κοινωνικών Υπηρεσιών Άρθρ.7.-Η Επιθεώρησις των εις τας Φυλακάς και τα Καταστήματα Ανηλίκων Κοινωνικών Υπηρεσιών ασκείται υπό του παρά τω Υπουργείω Δικαιοσύνης Διοικητικού Επιθεωρητού Φυλακών και Αναμορφωτικών Καταστημάτων Ανηλίκων. 6.Ι.θ.19 Σωφρονιστικός Κώδικας ΠΙΝΑΚΑΣ ΠΕΡΙΕΧΟΜΕΝΩΝ 6Α Δ.ΔΙΚΗΓΟΡΟΙ α.Κώδικας περί Δικηγόρων ............................................... Σελ.  317 β.Δικηγορικοί Σύλλογοι ....................................................   ΄΄  391 γ.Στρατευόμενοι Δικηγόροι ..............................................   ΄΄  397 δ.Ταμεία Προνοίας Δικηγόρων .........................................   ΄΄  399 ε.Πάγιες αμοιβές Δικηγόρων ............................................   ΄΄             402,21 ζ.Προείσπραξη Δικηγορικής αμοιβής ..............................   ΄΄             402,41 η.Ταμεία Συνεργασίας ......................................................   ΄΄             402,71 Ε.ΣΥΜΒΟΛΑΙΟΓΡΑΦΟΙ α.Γενικά περί Συμβολαιογράφων ...................................   ΄΄  403 β.Συμβολαιογραφικοί Σύλλογοι .....................................   ΄΄  423 γ.Συμβολαιογραφικά Δικαιώματα ..................................   ΄΄  431 δ.Θέσεις Συμβολαιογράφων ...........................................   ΄΄  433 ε.Ταμείο   Ασφάλισης Συμβολαιογράφων .........................   ΄΄ 439 ζ.Κύρος Συμβολαιογραφικών Πράξεων .........................   ΄΄  445 6Β Ζ.ΔΙΚΑΣΤΙΚΟΙ ΕΠΙΜΕΛΗΤΕΣ α.Έμμισθοι και Ποινικοί Δικ. Επιμελητές ........................   ΄΄  447 β.Δικαστικοί Επιμελητές ................................................   ΄΄  457 γ.Επίδοση δικογράφων και δικαιώματα    ΔικαστικώνΕπιμελητών....................................................   ΄΄  465 δ.Ταμείο Προνοίας Δικαστ. Επιμελητών .....................   ΄΄  467 ε.Σύλλογοι και Ομοσπονδία Δικαστ. Επιμελητών..............   ΄΄  475 Η.ΥΠΟΘΗΚΟΦΥΛΑΚΕΙΑ α.Οργανισμός Υποθηκοφυλακείων ................................   ΄΄  481 Θ.ΛΗΞΙΑΡΧΕΙΑ α.Ειδικά Ληξιαρχεία ......................................................   ΄΄  509 Ι.ΦΥΛΑΚΕΣ α.Οργανικοί Νόμοι περί Φυλακών ............................   ΄΄  513 β.Προσωπικό Φυλακών ............................................   ΄΄  527 γ.Επιθεώρηση Φυλακών ...........................................   ΄΄  597 δ.Αναμορφωτικά Καταστήματα ...............................   ΄΄  605 ε.Εταιρείες Προστασίας  κρατουμένων –  αποφυλακιζομένων......   ΄΄  627 ζ.Νοσοκομεία Φυλακών ...........................................   ΄΄  641 η.Ανοικτά Σωφρονιστικά Καταστήματα ..................   ΄΄  645 θ.Σωφρονιστικός Κώδικας .......................................   ΄΄  649 ι.Κοινωνική Υπηρεσία Φυλακών ............................   ΄΄  691 Πίνακας Περιεχομένων Τόμων 6Α - 6Β Πίνακας Περιεχομένων Τόμων 6Α - 6Β